**Проект!**

**У К А З А Н И Я З А С Х Е М А Н А Д Ъ Р Ж А В Н А П О М О Щ**

**„Помощ за компенсиране на щетите по земеделските култури, причинени в резултат на неблагоприятни климатични събития, които могат да бъдат приравнени на природни бедствия”**

**I.ОБЩИ ПОЛОЖЕНИЯ**

**1. Правно основание**

**1.1.** Част II, Раздел 1.2.1.2. Помощ за компенсиране на щети, причинени от неблагоприятни климатични събития, които могат да бъдат приравнени на природно бедствие от Насоки на Европейския съюз за държавната помощ в секторите на селското и горското стопанство и в селските райони за периода 2014-2020 г. (насоки), параграф 346, 347, 348, 350, 351, 352, 353, 355, 361 буква „а“, 362, 363;

**1.2.** Чл. 12, ал.1, т.2 и чл. 12, ал.2, т.1, буква „а” от Закона за подпомагане на земеделските производители.

**2.Цел на помощта –** компенсиране на щетите по земеделски култури в сектор „Растениевъдство”, причинени от неблагоприятни климатични събития, които могат да бъдат приравнени на природни бедствия. За целите на подпомагането по помощта, сектор „Растениевъдство“ обхваща първичното производство на категориите култури, попадащи в  обхвата на Приложение 1 към Договора за функциониране на ЕС.

**3. Вид подпомагане -** състои се в директни помощи към земеделските стопани.

**4.Бенефициери**

**4.1.** Помощ за компенсиране на щети (по земеделски култури), причинени от неблагоприятни климатични събития, които могат да бъдат приравнени на природно бедствие по Част II, Раздел 1.2.1.2. от насоките се предоставя на МСП и големи предприятия[[1]](#footnote-1) ангажирани в първичното произовдство на селскостапнаска продукция.

**4.2.** Съгласно Част I, параграф 26 от насоките не могат да бъдат бенефициери предприятия в затруднение[[2]](#footnote-2) по смисъла на параграф 35 т. 15 от същите насоки. Ако финансовите трудности на предприятие с дейност в сектора на селското стопанство е причинено от рисково събитие, посочено в Част II, т.1.2.1.2. Помощ за компенсиране на щети, причинени от неблагоприятни климатични събития, които могат да бъдат приравнени на природно бедствие, помощите за компенсиране могат да се предоставят.

**4.3.** Помощта се предоставя на физически лица, еднолични търговци и юридически лица,регистрирани като земеделски стопани съгласно Наредба № 3 от1999 г. за създаване и поддържане на регистър на земеделскитестопани.

**4.4.** Земеделските стопани да нямат изискуеми задължения към Държавен фонд „Земеделие”.

**4.5.** Земеделските стопани да нямат изискуеми публични задължения към държавния бюджет.

**4.6.** Във връзка с изискванията на параграф 363 от насоките, държавната помощ се намалява с 50%, освен ако се предоставя на бенефициери, които са сключили застраховка, покриваща минимум 50% от тяхното средногодишно производство или свързаните с производството им доходи и статистически най-честите климатични рискове, за които се осигурява застрахователно събитие.

**5. Бюджет**

Максимален бюджет по помощта - 138 млн. лв.

Размерът на помощта се определя в бюджета на ДФ „Земеделие” и в рамките на максималния бюджет.

**6.** Дата на въвеждане на схемата и продължителност на прилагане – помощта се прилага след постановяване на положително решение на Европейската комисия за съвместимост с правилата в областта на държавните помощи.

Периодът на прилагане на помощта е 17.09.2015 г. - 31.12.2027 г.

**7. Допустими разходи и размер на помощта**

**7.1.** Съгласно параграф 361 буква „а“ от насоките, избраният алтернативен метод за изчисляване на щетите се прилага от 2007 г. с нотифицираната и одобрена държавна помощ N 554/2007, в последствие изменена с N 131/2010 и SA 37872, SA.42510 и SA.59044.

Във връзка с параграф 347 и параграф 35 т. 34 от насоките, компенсации ще бъдат изплащани за неблагоприятно климатично условие, което може да бъде приравнено на природно бедствие, което означава неблагоприятно метеорологично условие като **слана, бури и градушка, заледяване, пороен и непрекъснат дъжд или тежко засушаване,** които унищожават над 30% от средногодишната продукция, изчислена въз основа на предходния тригодишен период или от средния обем за три години на база предходния петгодишен период, като се изключат най-високият и най-ниският показател.

**7.2.** Интензитетът на помощта не надвишава 80% от допустимите разходи.

Помощта се предоставя под формата на директна помощ.

**7.3.** Помощ няма да бъде изплащана по силата на параграф 354, буква „а” за компенсиране на щети, причинени от неблагоприятни климатични събития, които могат да бъдат приравнени на природни бедствия на сгради, оборудване и др.

***Изчисляване на загубите и определяне на размера на помощта***

**7.4.** Държавната помощ ще бъде предоставяна за напълно пропаднали площи (100%), заети със земеделски култури, в следствие на неблагоприятни климатични условия, които могат да бъдат приравнени на природни бедствия.

**7.5.** Интензитетът на помощта не надвишава 80% от средните производствени разходи за отглеждане на дадена земеделска култура.

Загубите за унищожени култури ще бъдат изчислявани на ниво отделно стопанство.

Изчислените загуби са еквивалентни на средния размер на производствените разходи за страната, за отделна земеделска култура или групи култури.

Размерът на производствените разходи се определя въз основа на базисни технологични карти за отглеждане на отделните земеделски култури. По този начин, средните за страната производствени разходи за отделните земеделски култури се определят на базата на необходимите и присъщи разходи на декар по култури.

Министерство на земеделието определя броя и вида на пропадналите земеделски култури и съответните площи, по информация от Областните дирекции „Земеделие“.

Допустимият размер за помощ се изчислява като 80% от средните за страната разходи за отглеждане на определена земеделска култура в рамките на съответната година. Производствените разходи на декар включват променливите разходи (разходи за семена, торове и продукти за растителна защита, механизирани услуги и др.) Производствените разходи за земеделската култура се събират и обработват от Системата за аграрна пазарна информация (САПИ), която попълва базисните технологични карти за отглеждане на отделните земеделски култури и ги предоставя на МЗм. Тези данни се потвърждават от САПИ ЕООД, в ролята му на независим експерт. САПИ ЕООД се ползва с името на независима обществено-държавна институция в страната, предоставяща важна информация в различни направления.

Министерството на земеделието определя средния за страната размер на производствените разходи за съответната година по земеделски култури или групи култури, като изготвя предложение до Управителния съвет на Държавен фонд “Земеделие”.

**ІІ. ОБЩИ УСЛОВИЯ ЗА ПРЕДОСТАВЯНЕ НА ПОМОЩТА**

1. Ежегодно министърът на земеделието или оправомощено от него лице издава заповед за сформиране на експертни комисии, които извършват оценка на състоянието на земеделските култури и установяват щетите по културите, настъпили в резултат на неблагоприятни климатични условия, приравнени на природни бедствия;
2. При подадено заявление от земеделските стопани, експертните комисии извършват проверки на място, непосредствено след настъпилото неблагоприятно климатично условие, приравнено на природно бедствие, като издават констативни протоколи за 100 % пропаднали земеделски култури и обикновени протоколи за щети под 100%;
3. Подпомагането обхваща само онези случаи при издаден констативен протокол за 100% пропаднали площи от дадена земеделска култура;
4. Констативните протоколи се заверяват минимум от трима представители на отделни структури на МЗм и неправителствена организация, влизащи в състава на експертните комисии;
5. Министерство на земеделието ежегодно изготвя насоки за дейността на експертните комисии и обобщава информацията, получавана от Областните дирекции „Земеделие“;
6. Във връзка с параграф 347 и параграф 35 т. 34 от насоките, компенсации ще бъдат изплащани за неблагоприятно климатично условие, което може да бъде приравнено на природно бедствие, което означава неблагоприятно метеорологично условие като **слана, бури и градушка, заледяване, пороен и непрекъснат дъжд или тежко засушаване,** които унищожават над 30% от средногодишната продукция, изчислена въз основа на предходния тригодишен период или от средния обем за три години на база предходния петгодишен период, като се изключат най-високият и най-ниският показател.

**7.** Констативните протоколи се издават за даден период за съответната година и по отделно за всяко неблагоприятно климатично събитие, което може да бъде приравнено на природно бедствие, непосредствено след възникване на щетите;

**8.** За минал период от време обследване на културите не може да се извърши и констативни протоколи не се издават.

**9.** При установено неспазване на технологичните изисквания при отглеждането на културите и добрите земеделски практики, на земеделските стопани не се издават констативни протоколи.

**10.** След приключване на процедурата по издаване на констативни протоколи, Областните дирекции „Земеделие“ предоставят в МЗм, попълнени регистри на протоколите, които се изпращат на Държавен фонд “Земеделие”.

**11.** Неблагоприятните климатични събития, които могат да бъдат приравнени на природни бедствия се обявяват със заповед на министъра на земеделието като доклада към заповедта се съпровожда с метеорологична информация от Националния институт по метеорология и хидрология към Българска академия на науките. Във връзка с изискванията на параграф 728 от насоките, в годишния доклад за разходите за държавни помощи ще бъде включена метеорологична информация относно вида, времето, относителната сила и местоположението на климатичното събитие, което може да бъде приравнено на природно бедствие.

**12.** Във връзка с изискванията на параграф 363 от насоките, държавната помощ се намалява с 50%, освен ако се предоставя на бенефициери, които са сключили застраховка, покриваща минимум 50% от тяхното средногодишно производство или свързаните с производството им доходи и статистически най-честите климатични рискове, за които се осигурява застрахователно събитие;

**13.** Във връзка с изискванията на параграф 362 от насоките, плащанията по застраховки и всички други получени плащания за компенсиране на щетите, включително плащания по други национални или съюзни мерки, ще бъдат изваждани от сумата, за която се кандидатства за помощ.

**14.** Размерът на държавната помощ, за нереколтираните на 100% площи, заети със земеделски култури (на декар) в резултат на неблагоприятни климатични условия, приравнени на природни бедствия, указанията за прилагане на помощта и сроковете за изплащане се определят с решение на Управителния съвет на Държавен фонд “Земеделие”. Фондът определя индивидуални компенсации на всеки земеделски стопанин.

**15.** Помощта може да се изплати в рамките на четири години след обявяване на неблагоприятните климатични събития, които могат да бъдат приравнени на природни бедствия.

**ІІІ. ДОКУМЕНТИ ЗА КАНДИДАТСТВАНЕ**

**1.** Заявление за подпомагане, генерирано от системата на ДФ „Земеделие”;

**2.** Копие на регистрационна карта за регистрация като земеделски стопанин по Наредба № 3/1999 г. и извлечение от Интегрираната система за анализ и контрол (ИСАК), удостоверяващо земеделските парцели, обработвани от земеделския стопанин през годината на обявяването на неблагоприятното климатично условие (Анкетен формуляр, в случай на неочертани площи в ИСАК);

**3.** Оригинален констативен протокол за напълно пропаднали площи в резултат на неблагоприятни климатични условия, които могат да бъдат приравнени на природни бедствия.

Лицата, които имат издадени констативни протоколи, кандидатстват за подпомагане в Областните дирекции на Държавен фонд „Земеделие” (ОД-ДФЗ) по постоянен адрес на физическото лице или едноличния търговец (при кандидатстване на физическо лице или едноличен търговец) и по седалището на юридическото лице (при кандидатстване на юридическо лице). ОД-ДФЗ извършва документална проверка за верността на информацията, предоставена от кандидата за подпомагане, както и за спазването на изискванията за допустимост на заявлението.

**4.** Застрахователна полица, удостоверяваща застраховането на засегнатите площи през годината на обявяване на събитието (оригинал или копие, заверено от застрахователната компания) – прилага се в случай на застраховане;

**5.** Документ, доказващ изплащането на застрахователната щета в следствие на настъпилото неблагоприятно климатично условие.

**6.** Справка по образец и приложени документи, удостоверяващи средногодишна продукция за предшестващ тригодишен период или средния обем за три години на база предшестващия петгодишен период, като се изключват най-високият и най-ниският показател (изискват се при бенефициери, които представят застраховки, покриващи минимум 50 % от средногодишното им производство).

**ІV. КОНТРОЛ И ОТГОВОРНОСТИ/СПАЗВАНЕ НА ПРАВИЛАТА ЗА ДЪРЖАВНИ ПОМОЩИ**

**1.** Помощта съгласно тази схема е вид държавна помощ, предоставена при условията на правото на Европейския съюз в областта на държавните помощи.

**2.** Земеделски стопани, които са малки, средни или големи предприятия по смисъла на Регламент (ЕС) № 702/2014 г. имат право на помощ за компенсиране на щети по Част II, Раздел 1.2.1.2. Помощ за компенсиране на щети, причинени от неблагоприятни климатични събития, които могат да бъдат приравнени на природно бедствие от Насоки на Европейския съюз за държавната помощ в секторите на селското и горското стопанство и в селските райони за периода 2014-2020 г. (насоки), параграф 361 буква „а“;

**3.** За компенсиране на щети по Част II, Раздел 1.2.1.2. от насоките не могат да бъдат бенефициери предприятия в затруднение. Ако финансовите трудности на предприятие с дейност в сектора на селското стопанство е причинено от рисково събитие, посочено в Част II, т.1.2.1.2. Помощ за компенсиране на щети, причинени от неблагоприятни климатични събития, които могат да бъдат приравнени на природно бедствие, помощите за компенсиране могат да се предоставят.

**4.** Съгласно изискванията на параграф 27 от насоките, не се предоставя помощ на предприятие, което не е изпълнило разпореждане за възстановяване вследствие на предходно решение на Комисията, с което помощта се обявява за неправомерна и несъвместима с вътрешния пазар.

**5**. Съгласно изискванията на параграф 75, буква „д” от насоките не се изисква стимулиращ ефект за помощи за компенсиране на щети, причинени от неблагоприятни климатични събития, които могат да бъдат приравнени на природно бедствие в съответствие с Част II, раздел 1.2.1.2. от насоките.

**6**. По силата на параграф 41 от насоките, схемата за помощ изключва следните неотделими нарушения на законодателството на ЕС:

* Задължение седалището на бенефициера да се намира в съответната държава членка или основното му място на установяване да бъде в тази държава членка;
* Задължение бенефициерът да използва национално произведени стоки или национални услуги;
* Ограничаване на възможността бенефициерите да се възползват от резултатите от научноизследователска, развойна дейност и иновации в други държави членки;

**7.** Натрупване на помощ – По силата на параграф 100 от насоките, помощта с установими допустими разходи може да се натрупва с друга държавна помощ по отношение на едни и същи допустими разходи, които се припокриват отчасти или изцяло, само ако подобно съчетаване не води до надхвърляне на най-високия интензитет или размер на помощта, приложим за този вид помощ съгласно настоящите насоки.

Помощта, предоставена по силата на схемата за помощ, не се натрупва с помощ от типа de minimis за едни и същи допустими разходи ако това натрупване води до интензитет или размер на помощта, надвишаващ определения в настоящите насоки.

Земеделският стопанин няма право да ползва друго публично финансиране за едни и същи разходи, за които се предоставя подпомагане съгласно схемата. Когато кандидатства за друго публично финансиране, уведомява Държавен фонд „Земеделие”. Подпомагането по реда на тази схема се прекратява от датата на получаване на друго публично финансиране. Публично финансиране означава както средства от държавния бюджет, така и средства от бюджета на ЕС, независимо от органа, който ги предоставя. В случай на двойно финансиране, настоящата помощ става изискуема и подлежи на възстановяване, заедно със законната лихва от датата на получаването й. За да не бъде допуснато двойно финансиране с публични средства, се осъществява следният контрол: Преди предоставяне на помощта, ще бъде поискана официална информация от компетентните дирекции в Министерство на земеделието относно друго публично финансиране за същите разходи.

При положение, че е предвидено подобно финансиране, ще бъде направена проверка за всеки получател на помощта.

В случай на двойно финансиране, както и представяне на неистински документи, помощта става изискуема и подлежи на възстановяване, заедно със законната лихва от датата на получаването й.

**8.** По силата на гл. 3 от насоките, помощта отговаря на общите принципи на оценяванe.

**9.** В съответствие с чл. 10 от Закона за държавните помощи ДФ “Земеделие“ е администратор на помощта по отношение на управлението и предоставянето й. В съответствие с чл. 8, ал. 2 от Закона за държавните помощи дейностите по уведомяване, докладване и комуникация с Европейската комисия, се осъществяват от министъра на земеделието.

1. Категорията МСП обхваща микро, малки и средни предприятия, които изпълняват критериите, посочени в чл. 2 от Приложение І към Регламент (ЕС) № 702/2014 на Комисията. Микро, малки и средни предприятия обхваща предприятията, в които работят по-малко от 250 души, чийто годишен оборот не надхвърля 50 млн. евро и/или чието годишно балансово число не надхвърля 43 млн. евро.”

   Голямо предприятие означава предприятие, което не изпълнява критериите, определени в чл. 2 от Приложение І към Регламент (ЕС) №702/2014 на Комисията. [↑](#footnote-ref-1)
2. Предприятие в затруднено положение означава предприятие, по отношение на което е изпълнено поне едно от следните обстоятелства:

   (a) в случай на дружество с ограничена отговорност (различно от МСП, което съществува от по-малко от три години), когато повече от половината от записания акционерен капитал е изразходван поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надвишава половината от записания акционерен капитал. За целите на тази разпоредба „дружество с ограничена отговорност“ се отнася по-специално до видовете дружества, посочени в приложение I към Директива 2013/34/ЕС на Европейския парламент и на Съвета (31), а понятието „акционерен капитал“ включва, когато е приложимо, премии от акции;

   (б) в случай на дружество, при което поне част от членовете носят неограничена отговорност за дълговете на дружеството (различно от МСП, което съществува от по-малко от три години), когато повече от половината от капитала му, посочен в баланса на дружеството, е изразходван поради натрупани загуби. За целите на настоящата разпоредба „дружество, при което поне част от членовете носят неограничена отговорност за дълговете на дружеството“ се отнася по-специално до видовете дружества, упоменати в приложение II към Директива 2013/34/ЕС;

    (в) когато предприятието е в процедура по колективна несъстоятелност или отговаря на критериите на националното право, за да бъде подложено на процедура по колективна несъстоятелност по искане на неговите кредитори;

   (г) когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране;

   (д) в случай на предприятие, което не е МСП и през последните две години: (i) съотношението задължения/собствен капитал на предприятието е било по-голямо от 7,5; както и

   (ii)съотношението за лихвено покритие на предприятието, изчислено на основата на EBITDA, е било под 1,0. [↑](#footnote-ref-2)